recursal/SuperWikiNEXT-32B huggingface dataset:
Εσωτερικό της Άζαμκιρχε στο Μόναχο
Ο **Κόσμας Ντάμιαν Άζαμ** (γερμανικά: Cosmas Damian Asam‎‎, 29 Σεπτεμβρίου 1686 – 10 Μαΐου 1739) ήταν Γερμανός ζωγράφος και αρχιτέκτονας της περιόδου του ύστερου μπαρόκ. Γεννήθηκε στο Μπενεντικτμπόιερν και έζησε στη Ρώμη από το 1711 έως το 1713 για να σπουδάσει στην Ακαδημία του Αγίου Λουκά με τον Κάρλο Μαράττα. Το 1713, ο Άζαμ κέρδισε το πρώτο βραβείο της Ακαδημίας για το σχέδιό του *Θαύμα του Αγίου Πίου*. Στη Γερμανία, συνεργάστηκε με τον αδελφό του Έγκιντ Κβίριν, γλύπτη και γυψοποιό, στην κατασκευή και διακόσμηση εντελώς νέων εκκλησιών (όπως η Άζαμκιρχε στο Μόναχο) ή στον επανασχεδιασμό εκκλησιών σε ρυθμό μπαρόκ (εκκλησία της Μονής Βενεδικτίνων του Αγίου Έμεραμ στο Ρέγκενσμπουργκ). Τα κοινά τους έργα αποδίδονται συχνά στους «αδελφούς Άζαμ». Ο Κόσμας Ντάμιαν πέθανε στο Μόναχο.

Σημαντικά έργα
--------------

Παράθυρο πάνω από τον βωμό στην Άζαμκιρχε
Θρίαμβος του Απόλλωνα στην οροφή του Schloss (κάστρο) στο Αλτεγκλοφσχάιμ κοντά στο Ρέγκενσμπουργκ (1730)
Πίνακας οροφής που δείχνει τον θρίαμβο του Βενέδικτου του εκ Νουρσίας στο Αββαείο Βάινγκαρτεν
Οι αδελφοί Άζαμ, μεμονωμένα και από κοινού, ήταν ιδιαίτερα παραγωγικοί καλλιτέχνες. Συνήθως εργάζονταν για μοναστήρια Βενεδικτίνων, αν και περιστασιακά αναλάμβαναν κοσμικές παραγγελίες. Ο βωμός του Κόσμας Ντάμιαν που απεικονίζει το Όραμα του Αγίου Βενέδικτου στην εκκλησία της Μονής του Αγίου Γεωργίου και του Αγίου Μαρτίνου στο Βέλτενμπουργκ θεωρείται ότι είναι η πρώτη ρεαλιστική απεικόνιση ηλιακής έκλειψης στην ιστορία της δυτικής τέχνης.

Παραπομπές
----------

1. 1 2 3 4 5  «Asam, Cosmas Damian». *Allgemeines Künstlerlexikon*. K. G. Saur. 2016. Ανακτήθηκε στις 16 Δεκεμβρίου 2023.
2. ↑  Olson, R. J. M. & Pasachoff, J. M. (2011). «Blinded by the Light: Solar Eclipses in Art-Science, Symbolism, and Spectacle». *The Inspiration of Astronomical Phenomena Vi* **441**: 205. Bibcode: 2011ASPC..441..205O. .
Το **κυβικό εκατοστό** είναι μονάδα μέτρησης όγκου (σύμβολο στο SI **cm3**, άλλα σύμβολα: **cc** ή **ccm**), υποπολλαπλάσιο του κυβικού μέτρου. Κάθε κυβικό μέτρο έχει 1.000.000 κυβικά εκατοστά. Η συνήθης χρήση του είναι στην Ιατρική και στην αυτοκινητοβιομηχανία για τη μέτρηση όγκου των κυλίνδρων.

Πλήρης ορισμός
--------------

Πρόκειται για τον όγκο που καταλαμβάνει ένας συμπαγής κύβος, του οποίου κάθε ακμή είναι ίση με 1 εκατοστό. Ειδικότερα ως μέτρο χωρητικότητας ο περιεχόμενος χώρος ενός δοχείου ή δεξαμενής με ακμή ίση μ΄ ένα εκατοστό σε αποσταγμένο νερό και θερμοκρασία 4 βαθμών Κελσίου εκφράζεται και σε μονάδα βάρους που ισούται με 1 γραμμάριο. 
Σε άλλα επιστημονικά πεδία χρησιμοποιείται η μονάδα mL (*milliliters*), ενώ στο Ηνωμένο Βασίλειο τα mL είναι η συνήθης μονάδα και για την Ιατρική.

Το κυβικό εκατοστό στη μέτρηση όγκου κυλίνδρων
----------------------------------------------

Ένας πλήρης κύκλος ενός τετρακύλινδρου, τετράχρονου κινητήρα. Ο όγκος απεικονίζεται με πορτοκαλί χρώμα
Στη μέτρηση όγκου κυλίνδρων (κυρίως σε μηχανές εσωτερικής καύσης), όπου η χρήση του κυβικού εκατοστού ως **cc** είναι κανόνας (εκτός Μ. Βρετανίας και κάποιων άλλων χωρών), o υπολογισμός του όγκου κυλίνδρου γίνεται με τον κάτωθι τύπο:

{\displaystyle d={\pi \over 4}\times b^{2}\times s\times n}
όπου *d* είναι ο όγκος του κινητήρα, *b* είναι η διάμετρος των κυλίνδρων, *s* είναι το μήκος της διαδρομής του πιστονιού και *n* ο αριθμός των κυλίνδρων.

Μετατροπές
----------

* 1 mL (χιλιοστόλιτρο) = 1 cm3
* 1 Λίτρο = 1000 cm3
* 1 Κυβική ίντσα = 16.387 cm3.

Δείτε επίσης
------------

* Κυβικό μέτρο
* Εκατοστό

Πηγή
----

* International des poids e mesures[*νεκρός σύνδεσμος*]


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cubic centimetre  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Απολλώς** (πιθανόν σύντμηση του *Απολλώνιος*) ήταν Χριστιανός κήρυκας του 1ου αι. μ.Χ..

Βιογραφία
---------

Ο Απολλώς όντας Ιουδαίος από την Αλεξάνδρεια, ήταν δυναμικός ρήτορας πολύ καλός γνώστης των Γραφών. Πίστεψε στον Ιησού Χριστό από το κήρυγμα του Ιωάννη του Βαπτιστή. Αρχικά γνώριζε μόνο το βάπτισμα του Ιωάννη. Όταν το 56 μ.Χ. πήγε στην Έφεσο για να μιλήσει στην συναγωγή που υπήρχε εκεί, συνάντησε τον Ακύλα και τη σύζυγο του Πρίσκιλλα, οι οποίοι τον δίδαξαν με μεγαλύτερη ακρίβεια σχετικά με τον Ιησού Χριστό. Ο Απολλώς αφού κήρυξε θαρρετά μέσα στη συναγωγή της Εφέσου, αργότερα πήγε στην Κόρινθο και την υπόλοιπη Αχαΐα, όπου παρουσιάστηκε με συστατικές επιστολές απ' την εκκλησία της Εφέσου.

Η Λουθηρανική εκκλησία τιμά τη μνήμη του στις 13 Φεβρουαρίου.

Προς Εβραίους
-------------

Ο Μαρτίνος Λούθηρος και μερικοί ακόμα σύγχρονοι μελετητές υποστήριξαν πως ο Απολλώς θα μπορούσε να είναι ο συγγραφέας της προς Εβραίους επιστολής, αντί για τον Βαρνάβα, άλλον έναν απόστολο που θεωρείται ως πιθανός της συγγραφέας.

Υποσημειώσεις
-------------

1. ↑  Πράξεις 18:24
2. ↑  Συνοπτικό Λεξικό της Καινής Διαθήκης-Εγχειρίδιο Μελέτης και Ζωής, σελ. 600
3. ↑  Πράξεις 18:27-28, 19:1
4. ↑  *The NIV Study Bible, New International Version*, English (UK) edition, London, Hodder & Stoughton, 1987; σελ. 1817.
Συντεταγμένες: 53°38′11″S 69°39′6″W﻿ / ﻿53.63639°S 69.65167°W﻿ / -53.63639; -69.65167

Το **Βίγια Καμερόν** (ισπανικά: Villa Cameron‎‎) είναι ένα μικρό χωριό (*caserío*, χωριουδάκι) που βρίσκεται στα βόρεια της κοινότητας Τιμάουκελ (*Timaukel*), στη νότια ακτή του Όρμου Ινουτίλ, στον χιλιανό τομέα του μεγάλου νησιού της Γης του Πυρός, στην επαρχία Γης του Πυρός, περιφέρεια Μαγαγιάνες και Χιλιανής Ανταρκτικής.

Το Βίγια Καμερόν είναι πρωτεύουσα της κοινότητας Τιμάουκελ, η οποία είναι αμιγώς αγροτική.

Ιστορία
-------

Η επικράτεια της Τιμάουκελ κατοικήθηκε, πριν από την προ-Κολομβιανή εποχή, από τον λαό Σελκ’ναμ, που χρησιμοποιούσε τα λιβάδια της ως τόπο κυνηγιού γουανάκος.

To 1894 η «Εταιρεία Εκμετάλλευσης της Γης του Πυρός» («Sociedad Explotadora de Tierra del Fuego») ίδρυσε το αγρόκτημα (*estancias*) «Καλέτα Ζοσεφίνα» (*Caleta Josefina*). Αρχικός σκοπός της Εταιρείας ήταν η εκμετάλλευση αυτών των γαιών αλλά και άλλων που θα μπορούσε να αγοράσει ή να μισθώσει στο μέλλον.

Το αγρόκτημα χωρίστηκε σε τρία τμήματα, «Σαν Σεμπαστιάν» (*San Sebastián*), «Τσίνα Κρικ» (*China Creek*) και «Κάμερον» (*Cameron*).

Ο Αλεξάντερ Κάμερον (*Alexander A. Cameron*) διορίστηκε διαχειριστής του αγροκτήματος «Καλέτα Ζοσεφίνα» και χρόνια αργότερα γενικός διαχειριστής της Εταιρείας.

Στην τοποθεσία του αγροκτήματος «Κάμερον» βρίσκεται το σημερινό Βίγια Καμερόν, που ονομάστηκε προς τιμήν του διαχειριστή του αγροκτήματος.

Παραπομπές
----------

1. ↑  *2017 Chile census*.
2. ↑  «Accesos – Municipalidad Timaukel». *munitimaukel.cl* (στα Ισπανικά). Ανακτήθηκε στις 23 Νοεμβρίου 2023.
3. ↑  «Sobre la Comuna – Municipalidad Timaukel». *munitimaukel.cl*. Ανακτήθηκε στις 23 Νοεμβρίου 2023.
4. ↑  «Características Demográficas y Socioeconómicas Comuna de Timaukel» (PDF). *www.sitrural.cl*. ciren. 2022.
5. ↑  «Sociedad Explotadora de Tierra del Fuego - Memoria Chilena, Biblioteca Nacional de Chile». *www.memoriachilena.gob.cl* (στα Ισπανικά). Ανακτήθηκε στις 23 Νοεμβρίου 2023.
6. ↑  Olate, Alexander Santander (22 Ιουνίου 2021). «Alexander Cameron y su relación con la gran isla de Tierra del Fuego». *Tu Aldea* (στα Ισπανικά). Ανακτήθηκε στις 23 Νοεμβρίου 2023.
Στην ελληνική μυθολογία, η **Οϊζύς** (Αρχαίας ελληνικής: Ὀϊζύς) είναι η θεά της δυστυχίας, του άγχους, της θλίψης και της κατάθλιψης. Το Ρωμαϊκό της όνομα είναι Miseria, από το οποίο προέρχεται η λέξη *μιζέρια*. Ήταν σχετικά ασήμαντη θεά και δεν εκδηλώνονταν μεγάλης κλίμακας εκδηλώσεις λατρείας προς αυτήν, αλλά ήταν η αρχέγονη θεά της μιζέριας και της κατάθλιψης.

Καταγωγή
--------

Γονεις της Οϊζύς ήταν δύο αρχέγονες θεότητες: η Νυξ, της θεάς της νυχτός, και το Έρεβος, ο θεός του πυκνού σκοταδιού. Ήταν δίδυμη αδερφή του Μώμου, του θεού της κοροϊδίας. Ήταν επίσης η νεότερη αδερφή της ελληνικής προσωποποίησης της ημέρας, της θεάς Ημέρας.

### Ησίοδος

Η Νυξ γέννησε την Μοίρα (δυνάμεις που καθορίζουν τη ζωή του ανθρώπου), την μαύρη Κήρα (θεές του βίαιου θανάτου), και γέννησε τον Ύπνο (θεός του ύπνου) και την γενιά των ονείρων. Χωρίς να πλαγιάσει με κανέναν τους γέννησε η Νύχτα η ζοφερή. Έπειτα, πάλι, (η Νύχτα) γέννησε τον Μώμο (θεός της κοροϊδίας) και την αλγεινή **Οϊζύ**, και τις Εσπερίδες (νύμφες), που, πέρα από τον φημισμένο Ωκεανό, φροντίζουν τα χρυσά ωραία μήλα και τα δέντρα που φέρνουν τον καρπό. Και γέννησε τις Μοίρες και τις Κήρες που ανήλεα τιμωρούν και κυνηγούν τους παραβάτες απέναντι θεών και ανθρώπων κι ο θυμός τους δεν παύει πριν επιβάλουν οι θεές τιμωρία βαριά σε εκείνον, όποιος και να 'ναι, που έχει αμαρτήσει. Και γέννησε η σκληρή Νυξ και την Νέμεσις (θεά της αγανάκτησης), την των θνητών ανθρώπων συμφορά, κι έπειτα την Απάτη (θεά της εξαπάτησης) και την Φιλότητα (θεά της φιλίας), και το καταραμένο Γήρας και την Έριδα (θεά της διαμάχης) την ακατάβλητη.

Παραπομπές
----------

1. ↑  Ησίοδος. *Θεογονία*. σελ. στ. 210 - 225.
Βότσαλα στην ακτή του Σόμερσετ, νοτιοδυτική Αγγλία
Το **βότσαλο** είναι πέτρωμα το οποίο έχει λειανθεί από την παρουσία και ροή του νερού της θάλασσας, και το μέγεθος του ποικίλλει από 2 έως 64 χιλιοστά. Τα βότσαλα σε γενικές γραμμές θεωρούνται μεγαλύτερα από τους κόκκους της άμμου (οι οποίοι είναι διαμέτρου 2 εως 4 χιλιοστών) και μικρότερα από τις κροκάλες (διαμέτρου 64 έως 256 χιλιοστών). Ένας βράχος που αποτελείται κυρίως από βότσαλα ονομάζεται κροκαλοπαγές. 

Η υφή και το χρώμα των βοτσάλων ποικίλλει. Μπορούν να έχουν φλέβες χαλαζία και ιζηματογενούς βράχου διαφορετικού χρώματος από αυτό του υπόλοιπου βότσαλου. Συνήθως είναι λεία, αλλά ανάλογα με το πόσο συχνά έρχονται σε επαφή με τη θάλασσα, μπορεί να έχουν σημάδια από την επαφή με άλλα βότσαλα ή με βράχους. Στα βότσαλα που βρίσκονται σε απόσταση από την παραλία και δεν έρχονται σε επαφή με το θαλασσινό νερό μπορεί να αναπτύσσονται λειχήνες και άλλοι οργανισμοί. Γενικότερα, τα κενά μεταξύ των βοτσάλων μιας παραλίας αποτελούν κρύπτες και περιβάλλον ανάπτυξης διάφορων οργανισμών. Τα βότσαλα παρατηρούνται είτε σε παραλίες, είτε στην ξηρά σε μέρη που κατά το απώτερο παρελθόν υπήρχε παραλία.

Τα εργαλεία και κοσμήματα από βότσαλα είναι μεταξύ των παλαιότερων γνωστών αντικειμένων που κατασκεύασε ο άνθρωπος και χρονολογούνται από την Παλαιολιθική, όπως αυτά που βρέθηκαν στο Ολντουβάι της Τανζανίας.

Παραπομπές
----------

1. ↑  «βότσαλο - Λεξικό της Κοινής Νεοελληνικής».
2. ↑  «pebble chopper». Encyclopedia Britannica. Ανακτήθηκε στις 28 Νοεμβρίου 2014.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βότσαλο** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **βότσαλο**  |
Ο **Ούγος** (13 Μαΐου 1024 – 28 Απριλίου 1109), γνωστός και ως **Ούγος ο Μέγας** ή **Ούγος του Σεμύρ**, ήταν ηγούμενος του Κλινύ από το 1049 μέχρι τον θάνατο του. Ήταν ένας από τους επιδραστικότερους αρχηγούς των μοναστικών ταγμάτων του Μεσαίωνα.

Βιογραφία
---------

Το εσωτερικό του αββαείου του Κλινύ
Είναι γιος του κόμη Δαλματίου του Σεμύρ και της Αρεμβέργης του Βερζί. Ο πατέρας του τον προόριζε να γίνει ιππότης και κοσμικός ηγέτης. Στην ηλικία των 15 ετών έκανε τον μοναστικό όρκο του και αργότερα έγινε ηγούμενος. Ο ηγούμενος Ούγος ίδρυσε το τρίτο αββαείο στο Κλινύ, το μεγαλύτερο κτίριο στην Ευρώπη για αιώνες. Το κτίριο χρηματοδοτήθηκε από τον Φερδινάνδο Α΄ της Λεόν. Ήταν η κινητήριος δύναμη πίσω από το μοναστικό κίνημα του Κλινύ κατά τη διάρκεια των τελευταίων 25 ετών του 11ου αιώνα, το οποίο είχε εξάπλωση στη νότιο Γαλλία και τη βόρειο Ισπανία.

Πολιτική επιρροή
----------------

Ο Ούγος είχε σχέση με τον Φερδινάνδο Α΄ και τον Αλφόνσο ΣΤ΄ της Λεόν και της Καστίλλης. Συνέβαλε στην αποφυλάκιση του Αλφόνσου από τη φυλακή του αδελφού του Σάντσο. Η επιρροή του στον πάπα Ουρβανό Β΄, ο οποίος ήταν ηγούμενος στο Κλινύ υπό τον Ούγο, έκανε τον Ούγο ένα από τα ισχυρότερα και επιδραστικότερα άτομα των τελών του 11ου αιώνα. 

Ως νονός του Αυτοκράτορα της Αγίας Ρωμαϊκής Αυτοκρατορίας Ερρίκου Δ΄, έπαιξε ρόλο μεσολαβητή στη διαμάχη του Πάπα Γρηγορίου Ζ΄ και του Ερρίκου Δ΄, παρόλο που δεν κατάφερε να λύσει τη διαμάχη. Επίσης ήταν ενεργός διπλωμάτης στη Γερμανία και την Ουγγαρία εκ μέρους της εκκλησίας. Πέθανε στις 28 Απριλίου 1109. Πολλά από τα λείψανα του λεηλατήθηκαν ή κατεστράφησαν από τους Ουγενότους το 1575. 

Μετά τον γάμο της Κλημεντίας της Βουργουνδίας, ο Ούγος έλαβε ως δώρο το φλαμανδικό μοναστήρι του Αγίου Μπερτέν από τη Κλημεντία. Αυτή η πράξη διέδωσε το τάγμα του Κλινύ σε περιοχές βόρεια του Λίγηρα και ξεκίνησε μια φάση μοναστικής μεταρρύθμισης στη Φλάνδρα.

Εορτάζει στις 29 Απριλίου.

Παραπομπές
----------

1. ↑  Iogna-Prat 2002, σελ. 90.
2. ↑  Bouchard 1987, σελ. 49.
3. ↑  Bouchard 1987, σελ. 145.
4. 1 2  Bouchard 1987, σελ. 146.

Πηγές
-----

* Bouchard, Constance Brittain (1987). *Sword, Miter, and Cloister:Nobility and Church in Burgundy, 980-1198*. Cornell University Press.
* Iogna-Prat, Dominique (2002). *Order & Exclusion: Cluny and Christendom Face Heresy, Judaism, and Islam*Απαιτείται δωρεάν εγγραφή. Cornell University Press.

Εξωτερικοί σύνδεσμοι
--------------------

* *Catholic Encyclopedia*: St. Hugh the Great
Συντεταγμένες: 39°09′23.2″N 26°32′16.2″E﻿ / ﻿39.156444°N 26.537833°E﻿ / 39.156444; 26.537833

Το **Πάμφιλο** ή **Πάμφυλλο** ή η **Μπάφρα** ή είναι νησίδα της Λέσβου στο βορειοανατολικό Αιγαίο, η οποία βρίσκεται στις ανατολικές ακτές της και το Στενό Μυτιλήνης. Είναι στο ύψος των Πάμφιλων, βορειοανατολικά της παραθαλάσσιας Παναγιούδα. Πρόκειται για ιδιωτικό νησί έκτασης 65 στρεμμάτων το οποίο επί τουρκοκρατίας είχε καταγραφεί στο οθωμανικό κατάστιχo φόρων *Tapu Tahrir Defter 264* του έτους 1548.

Παραπομπές
----------

1. 1 2  «Η βραχονησίδα Πάμφιλος απέναντι από τα Πάμφιλα της Λέσβου». *PlomariNews.Gr - Ηλεκτρονική εφημερίδα*.
2. ↑  Νέζης, Νίκος (2010). *Τα ελληνικά βουνά - Γεωγραφική εγκυκλοπαίδεια*. Αθήνα: Ε.Ο.Ο.Α. & Κληροδότημα «Αθ. Λευκαδίτη». σελ. 191. ISBN 978-960-86676-5-5.

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ελλάδα
 |

 |
Οι πύλες που οδηγούν στην έδρα της Λίβερπουλ Φ.Κ με την επιγραφή «You'll Never Walk Alone».
Το **You'll Never Walk Alone** είναι τραγούδι που γράφτηκε το 1945 από τους Αμερικανούς συνθέτες Ρίντσαρντ Ρότζερς και Όσκαρ Χάμμερσταϊν Β' για το μουσικό «Carousel». Το τραγούδι έγινε διάσημο σ' αρκετές ευρωπαϊκές χώρες, με αποτέλεσμα αρκετές ποδοσφαιρικές ομάδες, με κύρια την Λίβερπουλ ΦΚ, να θεωρούν το τραγούδι ως ύμνο της ομάδας τους.

Ιστορία
-------

Το τραγούδι γράφτηκε από τους Ρίτσαρντ Ρότζερς και Όσκαρ Χάμερσταϊν Β' για το musical «Carousel» (1945) μέσα σε τραγικές συνθήκες: πέθανε ο καλύτερος φίλος του συνθέτη και στην κηδεία του γράφτηκε αυτό το τραγούδι. Το τραγούδι εκτελέστηκε από αρκετούς διάσημους τραγουδιστές, όπως ο Φρανκ Σινάτρα, ο Μάριο Λάντσα, ο Έλβις Πρίσλεϊ, ο Αντρέα Μποτσέλι και άλλοι.

Στις αρχές της δεκαετίας του 1960, το τραγούδι εκτελέστηκε από το μουσικό συγκρότημα Gerry & The Pacemakers. Στις 26 Οκτωβρίου 1963 κατέλαβε την πρώτη θέση στα charts της Μεγάλης Βρετανίας και έμεινε εκεί για τέσσερις εβδομάδες. Σύντομα, το τραγούδι έγινε ύμνος της ποδοσφαιρικής ομάδας της Λίβερπουλ, οι οπαδοί της οποίας εκτελούν το τραγούδι στην αρχή και στο τέλος κάθε αγώνα. Η επιγραφή «You'll Never Walk Alone» προστέθηκε στο έμβλημα της ομάδας καθώς και στις πύλες που οδηγούν στο Στάδιο Anfield. Χάρη στις καλές σχέσεις των οπαδών της Λίβερπουλ με ξένες ομάδες (όπως η Σέλτικ και η Μπορούσια Ντόρτμουντ), το τραγούδι μεταδόθηκε σε πολλές χώρες.

**Ύμνος Λίβερπουλ**

When you walk through a storm

Hold your head up high

And don't be afraid of the dark

At the end of a storm

There's a golden sky

And the sweet silver song of a lark

Walk on through the wind

Walk on through the rain

Though your dreams be tossed and blown

Walk on, walk on

With hope in your heart

And you'll…

Εξωτερικοί σύνδεσμοι
--------------------

* «Аккорды и текст».


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα You’ll Never Walk Alone (песня)  της Ρωσικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αθλητικός Γυμναστικός Σύλλογος Νέας Περάμου** είναι αθλητικό σωματείο με έδρα τη Νέα Πέραμο Αττικής. Επίσημο έτος ίδρυσης του συλλόγου είναι το 1939, έχει χρώματα το κίτρινο και το μαύρο και έμβλημα τον δικέφαλο αετό. Διαθέτει τμήμα ποδοσφαίρου, ενώ στο παρελθόν διατηρούσε και τμήμα καλαθοσφαίρισης.

Ιστορία
-------

### Τμήμα ποδοσφαίρου

Ο **Α.Γ.Σ. Νέας Περάμου** το 1977 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 2367 και εντάχθηκε στη δύναμη της Ε.Π.Σ. Πειραιά, ξεκινώντας την επίσημη αγωνιστική του δράση την περίοδο 1977-78. Ξεκίνησε την πορεία του από το πρωτάθλημα της Γ΄ Κατηγορίας της Ε.Π.Σ. Πειραιά και στην κορυφαία κατηγορία της Ε.Π.Σ. Πειραιά αγωνίστηκε τις χρονιές 1988-89, 1989-90, 1991-92, 1997-98, 1998-99 και 1999-00. Το 2003 ιδρύθηκε η Ε.Π.Σ. Δυτικής Αττικής με τον Α.Γ.Σ. Νέας Περάμου να αποτελεί ένα από τα πρωταρχικά της μέλη και από την περίοδο 2003-04, αγωνίζεται στις διοργανώσεις της.

Την αγωνιστική περίοδο 2005-06 ο Α.Γ.Σ. Νέας Περάμου κατέκτησε το πρωτάθλημα Ε.Π.Σ. Δυτικής Αττικής και κέρδισε την άνοδο στην Δ' Εθνική κατηγορία, για πρώτη φορά στην ιστορία του. Την περίοδο 2006-07 αγωνίστηκε για πρώτη φορά στο πρωτάθλημα της Δ' Εθνικής, όπου τερμάτισε στην τελευταία θέση σε σύνολο 20 ομάδων του 7ου ομίλου και υποβιβάστηκε. Από την αγωνιστική περίοδο 2007-08 μέχρι και σήμερα, αγωνίζεται στο πρωτάθλημα της Ε.Π.Σ. Δυτικής Αττικής. Το 2015 κατέκτησε για πρώτη φορά το κύπελλο Ε.Π.Σ. Δυτικής Αττικής, επικρατώντας στον τελικό με 3-0 της ομάδας του Ασπροπύργου.

### Τμήμα καλαθοσφαίρισης

Το 1991 και έπειτα από την πρωτοβουλία του ταμία του συλλόγου, Κωνσταντίνου Κατάξενου ιδρύθηκε το τμήμα καλαθοσφαίρισης του Α.Γ.Σ. Νέας Περάμου. Συμμετείχε στα πρωταθλήματα της Ε.Σ.ΚΑ. Νότιας Αττικής μέχρι και το 1996, όποτε και αποσπάστηκε το σύλλογο και μετονομάστηκε σε **Αθλητικός Σύλλογος Καλαθοσφαίρισης Νέας Περάμου**.

Το 2010 ο Α.Σ.Κ. Νέας Περάμου συγχωνεύτηκε με τον Φιλαθλητικό Μεγάρων και δημιούργησαν την **Ένωση Νέας Περάμου-Μεγάρων**.

Παραπομπές
----------

1. ↑  ΚΑΤΑΣΤΑΣΗ ΑΘΛΗΤΙΚΩΝ ΣΥΛΛΟΓΩΝ ΔΗΜΟΥ ΜΕΓΑΡΕΩΝ 2018[*νεκρός σύνδεσμος*]
2. ↑  «ΑΜ ΕΠΟ συλλόγων των τριών αρχαιότερων Ενώσεων». Αρχειοθετήθηκε από το πρωτότυπο στις 6 Οκτωβρίου 2020. Ανακτήθηκε στις 19 Σεπτεμβρίου 2020.
3. ↑   εφ. Αθλητική Ηχώ, 26 Φεβρουαρίου 1978, σ.2
4. ↑  Θρίαμβος της Νέας Περάμου, κυπελλούχος Δυτικής Αττικής, 3-0 στον τελικό την Ένωση Πανασπροπυργιακού-Δόξας megara.org
5. ↑  Ιστορία Ένωσης Νέας Περάμου-Μεγάρων, επίσημη ιστοσελίδα συλλόγου
6. ↑  Επίσημη ιστοσελίδα συλλόγου
*Για άλλες χρήσεις, δείτε: Καρτ Ποστάλ (αποσαφήνιση).*

το οπισθόφυλλο του βιβλίου
Το βιβλίο **Οι Κάρτ Ποστάλ** (πρωτότυπος τίτλος: **CARTES POSTALES from Greece**) είναι ένα μυθιστόρημα από τη Βρετανίδα συγγραφέα Βικτόρια Χίσλοπ που έγινε γνωστή στο ελληνικό κοινό από το βιβλίο της Το Νησί (μυθιστόρημα). **Οι Καρτ Ποστάλ** συμπεριλήφθηκαν στη λίστα της βρετανικής εφημερίδας The Guardian για τα 100 πιο εμπορικά βιβλία του 2017.

*Ελληνική Έκδοση*
-----------------

Το βιβλίο κυκλοφορεί στην Ελλάδα από τις Εκδόσεις Διόπτρα .

*Υπόθεση*
---------

Ένας άντρας ξεκινά ένα οδοιπορικό στη γενέτειρα του, την Κρήτη και έπειτα σε ολόκληρη την Ελλάδα. Μέσα από τις ιστορίες των ανθρώπων που συναντά, ανακαλύπτει την ιδιαίτερη ιδιοσυγκρασία τους και άγνωστες πτυχές του εαυτού του ενώ του δίνονται πολύτιμα μαθήματα ζωής. Θέλοντας να μοιραστεί τις εμπειρίες του αυτές με τη πρώην αγαπημένη του, της στέλνει **Καρτ ποσταλ** χωρίς να γνωρίζει ότι έχει μετακομίσει. 

 Η Έλι λαμβάνει κάθε εβδομάδα στο γραμματοκιβώτιό της καρτ ποσταλ από τον άγνωστο αποστολέα Α, μαγεύεται από τις εικόνες της Ελλάδας και τις ιστορίες του και αποφασίζει να κάνει το μεγάλο ταξίδι από το Λονδίνο στην Ελλάδα.

*Τηλεοπτική μεταφορά*
---------------------

Διασκευή του βιβλίου μεταφέρθηκε στην ελληνική τηλεόραση το 2021 από την ΕΡΤ (Ελληνική Ραδιοφωνία Τηλεόραση) με τίτλο Καρτ Ποστάλ ο. Πρωταγωνιστεί ο Ανδρέας Κωνσταντίνου σε σκηνοθεσία Γιώργου Παπαβασιλείου και συμμετέχει πληθώρα γνωστών Ελλήνων ηθοποιών. Η σειρά αποτελείται από 12 επεισόδια. Η συγγραφέας Βικτόρια Χίσλοπ συμμετείχε ενεργά σε ολόκληρη την διαδικασία και ιδιαίτερα στη διασκευή του σεναρίου .

*Παραπομπές*
------------

1. ↑  John Dugdale. «Bestselling books of 2017: the top 100». The Guardian.
2. ↑  *Βιβλίο ΟΙ ΚΑΡΤ ΠΟΣΤΑΛ - Victoria Hislop*. Εκδόσεις Διόπτρα. 16 Οκτωβρίου 2016.
3. ↑  «Καρτ Ποσταλ». ERTFLIX.

*Πηγές*
-------

* Victoria Hislop, **Οι Καρτ Ποσταλ** Εκδόσεις Διόπτρα 2016 σελ.420 ISBN=9789606051654
	+ Ιστοσελίδα της Βικτόρια Χίσλοπ για το βιβλίο 'οι Καρτ Ποσταλ'

Εξωτερικοί σύνδεσμοι
--------------------

* Ιστοσελίδα της Βικτόρια Χίσλοπ
Η **Αναστραγγάλια η αμφίβολη** (*Anastrangalia dubia*) είναι κολεόπτερο από την οικογένεια Cerambycidae και την  υποοικογένεια Lepturinae. Είναι ένα από τα πολλά είδη μικρών Cerambycidae, τα οποία αρχικά συνοψιζόταν στο γένος *Leptura*. Στο σημερινό γένος Αναστραγγάλια στην Ευρώπη κατατάσσονται τέσσερα είδη. Την Αναστραγγάλια την αμφίβολη τη συναντούμε σχεδόν σε όλες τις χώρες της Ευρώπης και σε λίγες χώρες της Βόρειας Αφρικής και της Ασίας. Δυστυχώς τα διάφορα άτομα του είδους Αναστραγκάλια ντούμπια μπορεί να διαφέρουν αρκετά μεταξύ τους.

Χαρακτηριστικά του ακμαίου
--------------------------

Ο θώρακας είναι στενός και συγκλίνει προς τα πίσω. Αποκτά μήκος εννέα μέχρι δεκαέξι χιλιοστών. 

Το κεφάλι είναι επίμηκες και τα στοματικά μόρια δείχνουν εμπρός. Οι οφθαλμοί είναι νεφροειδείς. Οι κεραίες είναι νηματοειδείς. Δεν φτάνουν την οπίσθια άκρη των ελύτρων. Εκφύονται μεταξύ των οφθαλμών και κοντά σε αυτούς. Οι κρόταφοι είναι επιμήκεις και φουσκωμένοι προς τις πλευρές, σχηματίζοντας σχεδόν όρθια γωνία.

Το πρόνωτο έχει σχήμα καμπάνας. Είναι πολύ μακρύτερο παρά φαρδύ και στη μπροστινή άκρη είναι περιεσφιγμένο. Στο οπίσθιο μισό παριστάνει ένα ρηχό μεσαίο αυλάκι κατά μήκος. 

Το κεφάλι, το πρόνωτο και η κοιλιά, όπως επίσης οι κεραίες, είναι τελείως μαύρα. Το χρώμα των ελύτρων στα αρσενικά κατά κανόνα είναι κίτρινα καφέ, με μια μαύρη γραμμή στην πλευρά. Αυτή μπορεί να είναι πολύ στενή ή αρκετά παχιά. Και η ραφή και η οπίσθια άκρη των ελύτρων είναι μαύρη. Στα θηλυκά τα έλυτρα έχουν κόκκινο χρώμα με μαύρες πλευρικές και οπίσθιες άκρες. Και εδώ η επέκταση του μαύρου χρώματος δείχνει μεγάλες παραλλαγές. Τελεία μαύρα άτομα συναντούμε στα θηλυκά αρκετά σπάνια, στα αρσενικά πάρα πολύ σπάνια. Στα δύο γένη τα έλυτρα δεν γυαλίζουν, αλλά ως εξαίρεση συναντάμε και αρσενικά με γυαλιστερά έλυτρα. Το τρίχωμα των ελύτρων είναι λεπτό και κίτρινο, και τα σημεία είναι μικρά και παντού όμοια πυκνά. 

Εικ.1: Πλευρική όψη

Βιολογία
--------

Η προνύμφη αναπτύσσεται σε διάφορα κωνοφόρα δέντρα. Ο βιολογικός κύκλος διαρκεί δύο χρόνια. Το ακμαίο γίνεται ορατό κατά την αρχή του καλοκαιριού.

Γεωγραφική εξάπλωση
-------------------

Ο χώρος διαμονής εξαπλώνεται στην Ευρώπη από την Ισπανία, μέχρι την Ουκρανία και Λευκορωσία και από της χώρες της Μεσογείου μέχρι την Πολωνία και τη Λιθουανία. Δεν απαντάται στην Πορτογαλία και στη Μεγάλη Βρετανία. Πέρα από την Ευρώπη συναντάμε το είδος στην Αλγερία, τον Καύκασο και το Βόρειο Ιράν.

Πηγές
-----

* H. Freude, K. W. Harde, G. A. Lohse: *Die Käfer Mitteleuropas*, Bd. 9. Spektrum Akademischer Verlag in Elsevier, München 1966, ISBN 3-827-40683-8

1. ↑  My etymology: Strangalia
2. ↑  «Fauna Europaea, ευρωπαϊκά είδη του γένους *Anastrangalia*». Αρχειοθετήθηκε από το πρωτότυπο στις 20 Οκτωβρίου 2012. Ανακτήθηκε στις 28 Νοεμβρίου 2010.
3. 1 2  «Fauna Europaea, ταξινόμηση και γεωγραφική εξάπλωση του είδους *Anastrangalia dubia*». Αρχειοθετήθηκε από το πρωτότυπο στις 26 Φεβρουαρίου 2015. Ανακτήθηκε στις 28 Νοεμβρίου 2010.
Το **Γκιέριονγκ**(κορεατικά: 계룡시, προφέρεται [kje̞.ɾjoŋ]) είναι πόλη στη νοτιοανατολική επαρχία Νότιου Τσούνγκτσονγκ στη Νότια Κορέα. Ο σημερινός δήμαρχος είναι ο Τσόι Χονγκ-Μουκ. Η πόλη δημιουργήθηκε το 2003 και αποσχίστηκε από την πόλη Νόνσαν, μετά από παρατεταμένη τοπική διέγερση.

Περίπου οι μισοί (47%) των κατοίκων της πόλης, είτε υπηρετούν στις ένοπλες δυνάμεις της Νότιας Κορέας, ή ανήκουν στην οικογένεια μελών της υπηρεσίας. Η πόλη φιλοξενεί πολλά σημαντικά Κορεατικά και διεθνή στρατιωτικά συνέδρια.

Το Όρος Γκιέριονγκ (κορεατικά: 계룡산, *Γκιέριονγκσαν*), που γειτνιάζει με την πόλη, θεωρείται το βουνό με τα περισσότερα *γκι*(qi) (πνευματική ενέργεια) στην Κορέα. Είναι επίσης η καρδιά του Εθνικού Πάρκου Γκιέριονγκσαν. Το 2010, ο συνολικός πληθυσμός της πόλης ήταν 40.950 κάτοικοι.

Σύγχρονη ιστορία
----------------

Το Γκιέριονγκ είναι μία από τις νεότερες πόλεις, εκτός από τις νέες πόλεις κοντά στη Σεούλ. Η καθιέρωση της ως μια πόλη που έγινε το 2003, όταν αποσχίστηκε από το Νόνσαν. 

Σύμφωνα με στοιχεία, η πόλη Γκιέριονγκ και η γύρω περιοχή ονομάζονταν ως «Γιόνσαν-γκουν» το 1896. Μετά τον Ιαπωνικό αποικισμό, ενσωματώθηκε στο Νόνσαν. Αργότερα το Γκιέριονγκ επιλέχθηκε ως η τοποθεσία για το στρατό. Το 1989, το αρχηγείο του Στρατού μετακόμισε στην πόλη Γκιέριονγκ. Το 1991 ορίστηκε ως ειδική περιοχή από τον πρόεδρο. Το κογκρέσο ψήφισε και αποφάσισε μέσω ειδικού νομοθετικού νομοσχεδίου ότι η πόλη Γκιέριονγκ θα ιδρυθεί στις 30 Ιουνίου 2003. Έξι μήνες αργότερα, η πόλη ιδρύθηκε επίσημα.

Η περιοχή που σήμερα ονομάζεται ως πόλη Γκιέργιονγκ ήταν γνωστή ως *Σίντοαν* μεταξύ των παλαιότερων κατοίκων. Το Γκιέριονγκ είναι επίσης γνωστό ως δορυφορική πόλη του Ντέτζον, λόγω της γεωγραφικής εγγύτητας.

Οικονομία
---------

Η αλυσίδα Pelicana Chicken έχει την έδρα της στην πόλη.

Δείτε επίσης
------------

* Κατάλογος πόλεων της Νότιας Κορέας
* Γεωγραφία της Νότιας Κορέας
* Στρατός της Νότιας Κορέας

Παραπομπές
----------

1. ↑  «Gyeryong City Introduction: History». Gyeryong city official website. Αρχειοθετήθηκε από το πρωτότυπο στις 1 Μαρτίου 2012. Ανακτήθηκε στις 22 Δεκεμβρίου 2009.  Εξωτερικός σύνδεσμος στο `|publisher=` (βοήθεια)
2. ↑  "Outline of the Pelicana Korea Ltd. Αρχειοθετήθηκε 2022-06-17 στο Wayback Machine." (). Pelicana Chicken. Retrieved on August 22, 2014. "257 Wangdae-ri Duma-myeon Gyeryong-city, Chungnam province" Map().

Εξωτερικοί σύνδεσμοι
--------------------

* Ιστοσελίδα της κυβέρνησης της πόλης Αρχειοθετήθηκε 2017-07-04 στο Wayback Machine.
Ο **Σύρμος** (επίσης και *Σύρμιος*, ήταν βασιλιάς των Τριβαλλών κατά τη δεκαετία του 330 π.Χ..

Αναφέρεται από τον Αρριανό, τον Στράβωνα, και τον Πλούταρχο.

Μετά το θάνατο του Φιλίππου, ο Αλέξανδρος πέρασε μέσα από τα εδάφη των Οδρυσών μεταξύ του 335-334 π.Χ. διέσχισε τον Αίμο, και μετά από τρεις μάχες, (την Μάχη του Αίμου, τη Μάχη του ποταμού Λύγινου, και την Μάχη της νήσου Πεύκης) νίκησε και εξώθησε του Τριβαλλούς στην σύζευξή του ποταμού Λύγινου στον Δούναβη. Σκοτώθηκαν 3.000 Τριβαλλοί και οι υπόλοιποι τράπηκαν σε φυγή. Ο βασιλιάς τους Σύρμος κατέφυγε στο νησάκι στο Δέλτα του Δούναβη Πεύκη, όπου εξορίστηκαν οι περισσότεροι από τους ηττημένους Θράκες. Οι επιτυχημένες επιθέσεις των Μακεδόνων τρομοκράτησαν τις φυλές γύρω από το Δούναβη. Οι αυτόνομες φυλές έστειλαν αντιπροσώπους για να διαπραγματευτούν ειρήνη, και ο Αλέξανδρος ικανοποιημένος από τις επιχειρήσεις, δέχτηκε λόγω της απασχόλησής του με τους πολέμους του στην Ασία.

Ενώ ο Σύρμος αργότερα θεωρήθηκε ως ο επώνυμος ιδρυτής του Σίρμιου, η ρίζα είναι διαφορετική, και η σύγχυση των δύο λέξεων έγινε μεταγενέστερα.

Παραπομπές
----------

1. ↑  Plutarch's Lives by Plutarch, 2008, ISBN 1-4404-1432-7, page 183: "... και νικώντας σημαίνουσα νίκη κατά του Σύρμου, βασιλιά των Τριβαλλών. Μετά από αυτό, καθώς άκουσε ότι η Θηβαίοι επαναστάτησαν, ..."
2. ↑  Fanula Papazoglu, *The central Balkan tribes in pre-Roman times*, Hakkert, 1978. ISBN 90-256-0793-4. p.73.
3. ↑
4. ↑
5. ↑  Papazoglu, σ. 74
Κατά τη διάρκεια της **43ης απονομής** των Βραβείων της Εθνικής Ένωσης Κριτικών των ΗΠΑ (National Society of Film Critics), που πραγματοποιήθηκε στις 4 Ιανουαρίου 2009, τιμήθηκαν οι ηθοποιοί, οι δημιουργοί και τα έργα που ξεχώρισαν μέσα στο έτος 2008.

Από τα 63 μέλη της NSFC, οι 49 έστειλαν ψήφους για το έτος αυτό. Ωστόσο μοναχά 23 κριτικοί ήταν παρόντες το βράδυ της απονομής στο Sardi's Restaurant στη Νέα Υόρκη, οπότε μόνο εκείνοι έλαβαν μέρος στην δεύτερη και τρίτη ψηφοφορία.

Το βραβείο της καλύτερης ταινίας της χρονιάς κέρδισε μια αντιπολεμική ταινία κινουμένων σχεδίων, ισραηλινής προέλευσης, με τίτλο *Βαλς με τον Μπασίρ*. Η τελευταία αναδείχτηκε νικήτρια κατά τη δεύτερη ψηφοφορία με 26 πόντους, ακολουθούμενη από τις ταινίες *Τυχερή και ευτυχισμένη* και *Γουόλ-Υ* που ισοψήφισαν με 20 πόντους. Από τη στιγμή που ταινία της χρονιάς αναδείχτηκε μια μη αγγλόφωνη ταινία, δεν διεξήχθη ψηφοφορία για το βραβείο *Καλύτερης Ξενόγλωσσης Ταινίας*. Τα περισσότερα βραβεία συγκέντρωσε η βρετανική κωμωδία *Τυχερή και ευτυχισμένη*, τέσσερα στον αριθμό.

Βραβευθέντες
------------

|  |  |  |  |
| --- | --- | --- | --- |
| **Βραβείο**   | **Νικητής** | **Τίτλος ταινίας** | **Ελληνικός Τίτλος** |
| Ταινίας | Αρί Φολμάν | *Vals im Bashir* | *Βαλς με τον Μπασίρ* |
| Σκηνοθεσίας | Μάικ Λι | *Happy-Go-Lucky* | *Τυχερή και ευτυχισμένη* |
| Σεναρίου |
| Ανδρικής Ερμηνείας | Σον Πεν | *Milk* |  |
| Γυναικείας Ερμηνείας | Σάλι Χόκινς | *Happy-Go-Lucky* | *Τυχερή και ευτυχισμένη* |
| Β' Ανδρικής Ερμηνείας | Έντι Μάρσαν |
| Β' Γυναικείας Ερμηνείας | Χάνα Σιγκούλα | *Auf der anderen Seite* | *Η άκρη του ουρανού* |
| Κινηματογράφησης | Άντονι Ντοντ Μαντλ | *Slumdog Millionaire* |  |
| Ξενόγλωσσης Ταινίας | - | - | - |
| Πειραματικού Φιλμ | Κεν Τζέικομπς | *Razzle Dazzle: A Journey Into Dance* |  |
| Μη Μυθοπλαστικής Παραγωγής | Τζέιμς Μαρς | *Man on Wire* | *Σε τεντωμένο σχοινί* |
Ο **Πτολεμαίος**, αρμεν. Պտողեմեոս (απεβ. 130 π.Χ.) από τη Δυναστεία των Οροντιδών ήταν σατράπης της Κομμαγηνής (201-163 π.Χ.), που ανεξαρτητοποιήθηκε και έγινε ο 1ος βασιλιάς της (163-130 π.Χ.). Έζησε μεταξύ του 3ου και τού 2ου αι. π.Χ.

Η θέση της Κομμαγηνής στη Μ. Ασία.

Βιογραφία
---------

Ήταν γιος τού Ορόντη Δ΄ της Αρμενίας, γιού τού Αρσάμη Α΄ της Αρμενίας, Σωφηνής & Κομμαγηνής. Είχε Αρμενική καταγωγή.

Ήταν ο τελευταίος σατράπης της Κομμαγηνής, επαρχίας της Αυτοκρατορίας των Σελευκιδών. Υπηρέτησε υπό τους Έλληνες βασιλείς Αντίοχο Γ΄, τον γιο του Αντίοχο Δ΄ και τον γιο τού προηγουμένου Αντίοχο Ε΄. Ήταν σατράπης της Κομμαγηνής το διάστημα 201-163. Όταν το 163 π.Χ. η Αυτοκρατορία των Σελευκιδών άρχισε να διαλύεται, ο Πτολεμαίος αποφάσισε να επαναστατήσει και να κάνει την Κομμαγηνή ανεξάρτητο βασίλειο. Επίσης δήλωσε τα Σαμόσατα, πρωτεύουσα της Κομμαγηνής υπό τους Σελευκίδες, ως πρωτεύουσα τού νέου βασιλείου του.

Ο Πτολεμαίος ήταν στην πραγματικότητα συγγενής τού Μιθριδάτη Α΄ των Αρσακιδών της Παρθίας. Οι αρχαιολόγοι, από αποσπάσματα επιγραφών που βρέθηκαν στο όρος Νεμρούτ, ανακάλυψαν ότι ο Πτολεμαίος ήταν απόγονος τού Δαρείου Α΄ της Περσίας. Απεβίωσε το 130 π.Χ. και τον διαδέχθηκε ο γιος του Σάμης Β΄.

Οικογένεια
----------

Δεν είνα γνωστό το όνομα της συζύγου του. Είχε τέκνο:

* Σάμης Β΄ Θεοσεβής Δίκαιος απεβ. 109 π.Χ. βασιλιάς της Κομμαγηνής.

Πηγές
-----

* Chahin, Mark (2001). *The Kingdom of Armenia*. Routledge. σελίδες 190–191. ISBN 0-7007-1452-9.
Ο Δημήτρης Βούλκος είναι σπουδαίος Έλληνας σκηνοθέτης που στον ελεύθερο χρόνο του ασχολείται και με την ποδοσφαιρική ομάδα του ΑΟΞ.

Ισλάμ
-----

Χατζήδες κατά το χατζ
Ως τίτλος απονέμεται στους, μουσουλμάνους στο θρήσκευμα, προσκυνητές που πραγματοποιούν το *Χατζ*, το ιερό προσκύνημα δηλαδή στην ιερή πόλη του Ισλάμ τη Μέκκα (το οποίο λαμβάνει χώρα κάθε χρόνο τον δωδέκατο ισλαμικό μήνα, Ντουλ - Χιτζά) και το οποίο αποτελεί τον πέμπτο από τους πέντε στύλους του Ισλάμ. 

Το Ισλάμ ορίζει πως κάθε μουσουλμάνος επιβάλλεται να πραγματοποιήσει το ιερό προσκύνημα στη Μέκκα *τουλάχιστον* μια φορά στη ζωή του εφόσον:

* Έχει ενηλικιωθεί
* Είναι ψυχικά και σωματικά υγιής
* Είναι ελεύθερος
* Οι πόροι του να είναι επαρκείς ώστε να πραγματοποιήσει το ταξίδι, να είναι συνεπής στις οικονομικές του υποχρεώσεις και να μπορούν να συντηρηθούν οι οικίοι του στη διάρκεια της απουσίας του
* Συνοδεύεται από τον σύζυγό της εάν είναι γυναίκα

Ο τίτλος για τους άντρες που πραγματοποιούν το τελετουργικό προσκύνημα είναι *Χατζή* και για τις γυναίκες *Χατζά*.

Χριστιανισμός
-------------

Ως προσωνύμιο τίθεται (κατ΄ έθιμο) προ του ονόματος του κάθε Ορθόδοξου Χριστιανού (στο θρήσκευμα) που επισκέπτεται τους Αγίους Τόπους και που βαπτίζεται στον Ιορδάνη ποταμό. Η αποδοχή του προσωνυμίου "Χατζής" δεν είναι υποχρεωτική. Αποτελεί όμως νόμιμο λόγο (εθιμικού δικαίου) αλλαγής του επιθέτου των απογόνων του προσκυνητή. Έχουν δε σημειωθεί πολλές τέτοιες αντικαταστάσεις επιθέτων. Π.χ. ένας χριστιανός που ονομάζεται Ανδρέας επισκέπτεται τους Αγίους Τόπους και όταν επιστρέφει προσφωνείται Χατζηανδρέας. Τα παιδιά του, που ενδεχομένως έφεραν το επίθετο Ανδρέου, μπορούν να το αντικαταστήσουν με το Χατζηανδρέου.

Ανεξάρτητα από την επιστολογραφία σε εμπορικές κυρίως επιγραφές (ταμπέλες) προς περιορισμό του ονόματος αντί Χατζής τίθεται το ενδεικτικό **Χ"** προ του επιθέτου. Σήμερα το έθιμο αυτό τείνει να σβήσει.

Παραπομπές
----------
{{Ταξινομοπλαίσιο
| name = Αμφιπώγων
| image = Amphipogon turbinatus - 01.jpg
| image\_caption = Το είδος *Amphipogon turbinatus*
| status = 
| status\_system = 
| status\_ref = 
| regnum = Φυτά
| συνομοταξία = Αγγειόσπερμα (*Angiosperms*)
| ομοταξία = Μονοκοτυλήδονα (*Monocotyledonae*)
| υφομοταξία = Κομμελινίδια (*Commelinids*)
| τάξη = Κυπειρώδη (*Poales*)
| οικογένεια = Ποοειδή (*Poaceae*)
| υποοικογένεια = [[Αρουνδινοειδή
| γένος = **Αμφιπώγων  
(*Amphipogon*)**  
R.Br.
| είδος = 
| διώνυμο = 
|binomial\_authority = 
|synonyms= \* *Gamelythrum*, Nees

* *Pentacraspedon*, Steud.

|synonyms\_ref= 
|}}
Ο **αμφιπώγων** (λατινική και επιστημονική ονομασία *Amphipogon*) είναι γένος πολυετών μονοκοτυλήδονων φυτών, που ανήκουν στην οικογένεια ποοειδή, γνωστή με την κοινή ονομασία «αγρωστώδη» (περιλαμβάνει και τα δημητριακά).. Σήμερα γίνονται αποδεκτά γενικότερα οκτώ είδη στο γένος, όλα ιθαγενή της Αυστραλίας, τα εξής:

* *Amphipogon amphipogonoides*
* *Amphipogon avenaceus*
* *Amphipogon caricinus*
* *Amphipogon debilis*
* *Amphipogon laguroides*
* *Amphipogon sericeus*
* *Amphipogon strictus*
* *Amphipogon turbinatus*

Παλαιότερα εντάσσονταν στο γένος και τα παρακάτω δύο είδη, που σήμερα ταξινομούνται στο γένος μελανοκεγχρίς:

* *Melanocenchris jacquemontii* (ως *Amphipogon humilis*)
* *Melanocenchris setaceus* (ως *Amphipogon setaceus*)

Παραπομπές
----------

1. 1 2 3  «Kew World Checklist of Selected Plant Families»
2. ↑  «Atlas of Living Australia, Greybeard Grasses, *Amphipogon* R.Br». Αρχειοθετήθηκε από το πρωτότυπο στις 14 Μαΐου 2016. Ανακτήθηκε στις 27 Ιανουαρίου 2015.
3. ↑  Brown, Robert (1810): *Prodromus Florae Novae Hollandiae*, 175 (στη λατινική)
4. ↑  Watson L. Dallwitz M.J. (2008). «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». *The Grass Genera of the World*. Ανακτήθηκε στις 19 Αυγούστου 2009.
5. ↑  Tropicos, *Amphipogon* R. Br.
6. ↑  *The Plant List*

Εξωτερικοί σύνδεσμοι
--------------------

* Το γένος στην Grassbase των Βασιλικών Βοτανικών Κήπων του Kew
Η **Μπράντι Λίντφορντ** (αγγλικά: Brandy Lee Ledford) (Ντένβερ, 4 Φεβρουαρίου 1969), είναι Αμερικανίδα ηθοποιός, χορεύτρια και πρώην μοντέλο του αντρικού περιοδικού Penthouse, όπου το 1992 είχε αναδειχθεί το κορίτσι της χρονιάς (Pet of the Year).

Βιογραφία
---------

Γεννημένη στο Ντένβερ του Κολοράντο, στις 4 Φεβρουαρίου από τον Κεν Λιντφόρντ που είναι Ινδιάνος Τσερόκι από την Νότια Καρολίνα, και την Σάντρα Λιντφόρντ από τον Καναδά. Η Μπράντι μεγάλωσε Ρεντόντο Μπιτς της Καλιφόρνια, μαζί με την μητέρα της και με τα τρία της αδερφια. Ανακάλυψε την αγάπη της για τον χορό από πολύ μικρή ηλικία, και άρχισε να παίρνει μέρος σε τοπικούς και εθνικούς διαγωνισμούς, κερδίζοντας μάλιστα με την ομάδα της ένα βραβείο το 1980, σε ηλικία μολις 11 ετών. Μετά την αποφοίτηση της από το Λύκειο του Ρεντόντο Μπιτς, θα ασχόληθει με το μοντέλιγκ. Θα γίνει ευρέως γνωστή με τα ψευδώνυμα «Τζιζέλ», και «Μπράντι Σάντερς». Θα κάνει φωτογραφίσεις σε αντρικά περιοδικά, μεταξύ άλλων, το Βρετανικό Club International, και το Penthouse,(Pet of the Year,1992). 

Το 1993-96 θα παρακολουθήσει μαθήματα υποκριτικής στο Baron Brown Studio του Λος Άντζελες. Θα συνεχίσει την εκπαίδευση της και στην σχολή Margie Haber Studio για μερικά χρόνια ακόμη.
Ο πρώτος μικρός της ρόλος θα είναι στην ταινία "Demolition man" με πρωταγωνιστή τον Σιλβέστερ Σταλόνε. Θα ακολουθήσουν και αλλοι ρόλοι σε τηλεοπτικά σηρίαλ, όπως το Baywatch hawai, Modern Family, Walker, Texas Ranger και Andromeda. Παραλλήλα θα συχεχίσει την καριέρα της και ως χορεύτρια και θα ταξιδέψει σε πολλές χώρες.

Προσωπική ζωή
-------------

Η Λίντφορντ έχει κάνει 2 γάμους. Ο πρώτος της γάμος ήταν με τον αθλητή Ντάμιαν Σάντερς (1990-1996). και ο δεύτερος με τον ηθοποιό Μάρτιν Κάμμινς (1998-2014), με τον οποίο θα αποκτήσει και ένα παίδι.

Παραπομπές
----------

1. ↑  Ανακτήθηκε στις 22  Μαΐου 2019.
2. ↑  «Penthouse» (Αγγλικά) Ηνωμένες Πολιτείες Αμερικής. Ανακτήθηκε στις 24  Οκτωβρίου 2020.
3. 1 2  Jisel model στο Penthouse.com (αγγλικά) ανακτήθηκε στις 2 Απριλίου 2018

Εξωτερικοί σύνδεσμοι
--------------------

* Ο Επίσημος ιστότοπος (Αγγλικά)
* Η Μπράντι Λίντφορντ στην IMDb (Αγγλικά)
Ο **Άντε Μάρκοβιτς** (*κροατικά : Ante Marković*) (25 Νοεμβρίου 1924 – 28 Νοεμβρίου 2011), ήταν ο τελευταίος πρωθυπουργός της Σοσιαλιστικής Ομοσπονδιακής Δημοκρατίας της Γιουγκοσλαβίας. 

Ο Μάρκοβιτς ήταν Κροατοβόσνιος και γεννήθηκε στο Κόνιτς που τότε ένα μέρος του Βασιλείου της Γιουγκοσλαβίας, σήμερα στη Βοσνία και Ερζεγοβίνη. Αποφοίτησε από το Τμήμα ηλεκτροτεχνικής της τεχνικής σχολής του Πανεπιστημίου του Ζάγκρεμπ το 1954.

Το 1986 έγινε πρόεδρος της Σοσιαλιστικής Δημοκρατίας της Κροατίας (ο 7ος πρόεδρος της Κροατίας) και κατείχε αυτή τη θέση μέχρι το 1988. Την περίοδο από Ιούλιο 1980 έως 20 Νοεμβρίου 1985 ήταν και πρωθυπουργός.

Ήταν πρωθυπουργός της Γιουγκοσλαβίας μετά την παραίτηση του Μπράνκο Μίκουλιτς από τις 16 Μαρτίου 1989 έως τις 20 Δεκεμβρίου 1991. Έκανε οικονομικές μεταρρυθμίσεις χωρίς μεγάλη επιτυχία. Το 1990 ίδρυσε πολιτικό κόμμα, την Ένωση των δυνάμεων μεταρρύθμισης, απόφαση που δεν έτυχε ευνοϊκής υποδοχής από τον πρόεδρο Μπόρισλαβ Γιόβιτς. Κατά την πρωθυπουργία του άρχισε η απόσχιση των Γιουγκοσλαβικών δημοκρατιών, ο Μάρκοβιτς προσπάθησε να βρει συμβιβαστική λύση μεταξύ των αυτονομιστών και εκείνων που απαιτούσαν ότι η Γιουγκοσλαβία πρέπει να παραμείνει μία ενιαία οντότητα. Παρέμεινε πρωθυπουργός ακόμη και μετά την έναρξη του πολέμου όπου παραιτήθηκε τον Δεκέμβριο του 1991, απομονωμένος και χωρίς καμία εξουσία.

Αργότερα ο Μάρκοβιτς και στις αρχές της δεκαετίας του 2000 εργάστηκε ως οικονομικός σύμβουλος στην κυβέρνηση της ΠΓΔΜ. Επίσης εμφανίστηκε ως μάρτυρας στη δίκη του Σλόμπονταν Μιλόσεβιτς στο διεθνές δικαστήριο της Χάγης το 2003, μετά την κατάθεση του έδωσε μια συνέντευξη στο Ζάγκρεμπ στο περιοδικό *Globus*. Στην κατάθεσή του ανέφερε ότι τόσο ο Μιλόσεβιτς και ο Τούτζμαν τον Μάρτιο του 1991 έκαναν μια συμφωνία για να διαιρέσουν τη Βοσνία και Ερζεγοβίνη μεταξύ τους.

Πέθανε τις πρώτες πρωινές ώρες της 28ης Νοεμβρίου 2011, μετά από σύντομη ασθένεια.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  (Αγγλικά) *SNAC*. w6qv702h. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 13164336s.
4. ↑  «Ante Markovic, former Yugoslavia’s last prime minister, dies at 87». The Washington Post. 28  Νοεμβρίου 2011.
5. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
6. ↑  *CONOR.SI*. 57660003.
7. ↑  Partos, Gabriel (15 December 2011). «Ante Markovic obituary». *The Guardian*.. Ανακτήθηκε στις 12 June 2016.
8. ↑  «Umro Ante Marković» (στα κροατικά). Croatian Radiotelevision. 2011-11-28. Αρχειοθετήθηκε από το πρωτότυπο στις 2010-05-03.. Ανακτήθηκε στις 2011-11-28.
9. ↑  Kristijan Zimmer (2004). «Dodijeljene Zlatne diplome i priznanja "Josip Lončar"».
10. ↑  «Testimony of Borisav Jović». *Prosecutor v. Slobodan Milošević*. ICTY. 20 Νοεμβρίου 2003. Ανακτήθηκε στις 19 Οκτωβρίου 2010.
11. ↑  Croatian News Agency (2003). «Report on Marković's testimony on ICTY». Αρχειοθετήθηκε από το πρωτότυπο στις 27 Οκτωβρίου 2012. Ανακτήθηκε στις 9 Ιουλίου 2014.
Για το γεωμετρικό πολύεδρο, δείτε: Ημικύβος (γεωμετρία).  
Ξεδιπλώνοντας έναν ημικύβο
Ο **ημικύβος** είναι μία έννοια που χρησιμοποιείται στα τρισδιάστατα γραφικά υπολογιστών (κατά την διαδικασία του "rendering"). Ένας ημικύβος είναι ένας τρόπος για να αντιπροσωπεύσουμε μια άποψη 180° από μία επιφάνεία ή έστω ένα σημείο στο χώρο.

Σχήμα
-----

Παρόλο που το όνομά του υπονοεί το ήμισυ ενός κύβου, ένα ημικύβος είναι συνήθως ένας κύβος που έχει κοπεί διαμέσου ενός επιπέδου παράλληλου με μία από τις όψεις του. Ως εκ τούτου, αποτελείται από μία τετράγωνη έδρα, δύο ορθογώνιες έδρες σε αναλογία 2:1, και άλλες δύο ορθογώνιες έδρες σε αναλογία 1:2.

Χρήση
-----

Ο ημικύβος μπορεί να χρησιμοποιηθεί στον αλγόριθμο "Radiosity" ή και σε άλλους αλγόριθμους "μεταφοράς φωτός" ("Light Transport theory"), προκειμένου να καθορίσει την ποσότητα του φωτός που φθάνει σε ένα συγκεκριμένο σημείο πάνω σε μια επιφάνεια.

Σε ορισμένες περιπτώσεις, ένας ημικύβος μπορεί να χρησιμοποιηθεί στην χαρτογράφηση του περιβάλλοντος ή στην χαρτογράφηση των αντανακλάσεων.

Περαιτέρω ανάγνωση
------------------

* Ημικύβος (γεωμετρία)
Ο **Κριστιάν Λουμπουτέν** (*Christian Louboutin*) είναι σχεδιαστής υποδημάτων που ξεκίνησε γραμμή παπουτσιών high-end για γυναίκες στη Γαλλία το 1991. Από το 1992, τα σχέδιά του έχουν ενσωματώσει τα λαμπερά, κόκκινα πέλματα που έχουν γίνει η υπογραφή του.

Βιογραφία
---------

Γεννήθηκε το 1964 στο Παρίσι. Ως παιδί, ο Louboutin παράτησε το σχολείο στην ηλικία των 12 ετών εγκαταλείποντας ταυτόχρονα και το σπίτι του. Κατά την εφηβεία του ταξίδεψε στην Αίγυπτο και την Ινδία ενώ στη δεκαετία του '80, εργάστηκε στο διάσημο καμπαρέ *Folies Bergere* του Παρισιού. Αργότερα εργάστηκε ως υποδηματοποιός σε διάφορους γνωστούς γαλλικούς οίκους μόδας. Η γνωριμία του με τον διάσημο υποδηματοποιό Βιβιέ αποτέλεσε το έναυσμα για να ασχοληθεί επαγγελματικά με τον σχεδιασμό υποδημάτων. Το 1991/92 άνοιξε το πρώτο του κατάστημα όπου παρουσίασε αποκλειστικά ψηλοτάκουνες γόβες και το ίδιο διάστημα δημιούργησε οίκο μόδας υπό την επωνυμία *Christian Louboutin*. Το 2014, διέθετε δώδεκα επίσημα καταστήματα ενώ οι δημιουργίες του είναι διαθέσιμες σε 46 κράτη. Το 2011 προώθησε στην αγορά σειρά ανδρικών υποδημάτων ενώ το ίδιο έτος κατέφυγε σε δικαστική διαμάχη με τον οίκο μόδας Υβ Σαιν Λοράν, με τον οποίο παλιότερα συνεργαζόταν.

Ο Louboutin βοήθησε τα στιλέτα να έρθουν πίσω στη μόδα τη δεκαετία του 1990 και του 2000, σχεδιάζοντας δεκάδες παπούτσια με ύψος 120 χιλιοστά (4,72 ίντσες) και άνω. Διακηρυγμένος στόχος του σχεδιαστή είναι να «κάνει μια γυναίκα να φανεί σέξι, όμορφη, για να κάνει τα πόδια της όσο πιο ψηλά μπορεί." Ενώ προσφέρει κάποια χαμηλότερα τακούνια στυλ, ο Louboutin συνδέεται γενικά με βραδινές εμφανίσεις, σχεδιάζει ενσωματώνοντας ιμάντες, τόξα, φτερά, λουστρίνι και άλλα παρόμοια διακοσμητικά στοιχεία.

Γκαλερί
-------

* Γόβες του Christian Louboutin. Παρίσι. Συλλογή ΠΛΙ, ΝαύπλιοΓόβες του Christian Louboutin. Παρίσι. Συλλογή ΠΛΙ, Ναύπλιο
* Πέδιλα στυλ "La Falaise". Παρίσι 2009. Συλλογή ΠΛΙ, ΝαύπλιοΠέδιλα στυλ "La Falaise". Παρίσι 2009. Συλλογή ΠΛΙ, Ναύπλιο
* Γόβες σουέτ του Christian Louboutin. Παρίσι. Συλλογή ΠΛΙ, ΝαύπλιοΓόβες σουέτ του Christian Louboutin. Παρίσι. Συλλογή ΠΛΙ, Ναύπλιο
* Δημιουργία του Christian LouboutinΔημιουργία του Christian Louboutin

Παραπομπές
----------

1. ↑  pantheon.world/profile/person/Christian\_Louboutin.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb156882361. Ανακτήθηκε στις 10  Οκτωβρίου 2015.
3. ↑  Ανακτήθηκε στις 20  Ιουνίου 2019.
4. 1 2  «Repères : Louboutin». Ανακτήθηκε στις 29 Ιουνίου 2015. [*νεκρός σύνδεσμος*]
5. ↑  «Legend Of Louboutin». Αρχειοθετήθηκε από το πρωτότυπο στις 27 Νοεμβρίου 2011. Ανακτήθηκε στις 29 Ιουνίου 2015.
6. 1 2 3 4  «Κριστιάν Λουμπουτέν, ακολουθώντας τα "κόκκινα βήματά του"». Ανακτήθηκε στις 29 Ιουνίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56940359
* LCCN: no2011198403
* ISNI: 0000 0000 7849 737X
* GND: 1017911525
* SUDOC: 144367033
* BNF: cb156882361 (data)
* NKC: xx0108473
* RKD: 366416

 |

 |
Ο **Τζοβάνι Λεονάρντο ντι Μπόνα** ή **Τζοβάνι Λεονάρντο ντα Κούτρι** (ιταλικά: *Giovanni Leonardo di Bona* ή *Giovanni Leonardo da Cutri*, 1542 – 1587), είναι επίσης γνωστός και ως *Il Puttino* (που σημαίνει *μικρό παιδί*), ήταν Ιταλός δικηγόρος και γκρανμαίτρ στο σκάκι.

Βιογραφικά στοιχεία
-------------------

Ο Τζοβάνι Λεονάρντο γεννήθηκε στον Κρότωνα της Καλαβρίας. Σπούδασε νομικά στη Ρώμη. Το 1560, έχασε το σκακιστικό ματς εναντίον του Ρούι Λόπεθ στη Ρώμη. Την περίοδο 1566–1572, ταξίδεψε και έπαιξε σκάκι στη Ρώμη, Γένοβα, Μασσαλία και Μπαρτσελόνα. Είχε παίξει πολλές φορές εναντίον του Πάολο Μπόι στην Ιταλία και οι δύο σκακιστές είχαν θεωρηθεί ως ίσοι σε ισχύ.

Πίνακας ζωγραφικής του Λουίτζι Μουσίνι (1883), που εικονίζει τον Λεονάρντο ντα Κούτρι να κερδίζει στο σκάκι τον Ρούι Λόπεθ στην Ισπανία το 1575
Ο Τζοβάνι Λεονάρντο κέρδισε το πρώτο γνωστό διεθνές τουρνουά σκακιού στην ιστορία στη Μαδρίτη το 1575, ως εκ τούτου, έγινε ο ισχυρότερος σκακιστής της εποχής. Μετά την επιτυχία του στην Αυλή του Φιλίππου Β΄ της Ισπανίας, ο Λεονάρντο και ο Πάολο Μπόι, ταξίδεψαν, αν και χωριστά, για τη Λισαβόνα, όπου δοκίμασαν τη σκακιστική τους ικανότητα εναντίον του Ιλ Μόρο, τον περίφημο πρωταθλητή σκακιού του βασιλείου του Δον Σεμπάστιαν της Πορτογαλίας. Και οι δύο τους πέτυχαν και πάλι νίκη εναντίον του Ιλ Μόρο, πρώτος ο Τζοβάνι Λεονάρντο και σύντομα ακολούθησε και ο Πάολο Μπόι.

Ο βασιλιάς Δον Σεμπάστιαν ήταν παρ' όλα αυτά γενναιόδωρος στις ανταμοιβές του. Έτσι μετά από αυτό το θρίαμβο του Τζοβάνι Λεονάρντο, ο βασιλιάς τον ανακήρυξε "Ιππότη περιπλανητή" (*Il Cavaliere errante*). Ο Τζιοβάνι Λεονάρντο άφησε στη συνέχεια την Πορτογαλία για να επιστρέψει στην Ιταλία. Εγκαταστάθηκε στη Νάπολη, όπου έγινε γκρανμαίτρ στο σκάκι.

Πέθανε το 1587 στο Μπιζινιάνο.

Σημειώσεις
----------

1. 1 2  *chessgames.com*. www.chessgames.com.
2. ↑  Τα δύο του ονόματα μπορούν επίσης να εμφανιστούν και με αντίστροφη σειρά, ως **Λεονάρντο Τζοβάνι**.

Εξωτερικοί σύνδεσμοι
--------------------

* «Giovanni Leonardo Di Bona da Cutri (profile & games)». chessgames.com. Ανακτήθηκε στις 12 Μαΐου 2014.
* Biography (Ιταλικά)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Giovanni Leonardo Di Bona  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |